**DIRECȚIA TRANSPORT RUTIER Nr. 10415/**

**Data:20.03.2019**

**AVIZAT**

**SECRETAR DE STAT**

**MIRCEA FLORIN BIBAN**

**REFERAT DE APROBARE**

**a Ordinului ministrului transporturilor pentru modificarea şi completarea Reglementărilor privind omologarea, agrearea şi efectuarea inspecţiei tehnice periodice a vehiculelor destinate transportului anumitor mărfuri periculoase - RNTR 3, aprobate prin Ordinul ministrului transporturilor, construcţiilor şi turismului nr. 2.134/2005**

Prin Ordinul ministrului transporturilor construcţiilor şi turismului nr. 2.134/2005 au fost aprobate Reglementările privind omologarea, agrearea şi efectuarea inspecţiei tehnice periodice a vehiculelor destinate transportului anumitor mărfuri periculoase - RNTR 3 armonizate cu prevederile Acordului european referitor la transportul rutier internaţional al mărfurilor periculoase (ADR), ediţia 2005. Acest ordin a fost modificat şi completat ulterior pentru ca prevederile sale să fie armonizate cu ediţiile ADR din anii 2007, 2009, 2011, 2013, 2015 și 2017.

Anexa nr. 1 din RNTR 3 cuprinde capitolele 9.2, 9.3, 9.7 şi 9.8 din Anexa B la ADR ediția 2017. Având în vedere faptul că de la 1 iulie 2019 va intra în vigoare ADR ediția 2019, care conține unele modificări față de ediția 2017 ale capitolelor 9.2, 9.7 și 9.8, se impune modificarea şi completarea Anexei nr. 1 din RNTR 3 în scopul armonizării acesteia cu noua ediţie a ADR.

Data de intrare în vigoare a prezentului proiect de ordin a fost armonizată cu data de intrare în vigoare a ADR 2019, respectiv 1 iulie 2019. Proiectul de ordin nu transpune sau pune în aplicare prevederi ale legislației Uniunii Europene.

Având în vedere considerentele de mai sus, a fost elaborat prezentul proiect de ordin de ministru, pe care-l propunem spre adoptare.

**DIRECTOR,**

**ADRIANA KALAPIS**